钦定古今图书集成/明伦汇编/氏族典/第497卷 > 《四川总志》 > 邓禹
## 钦定古今图书集成/明伦汇编/氏族典/第497卷 > 《四川总志》 > 邓禹

按《后汉书邓禹传》，“禹字仲华，南阳新野人。年十三，受
业长安，见光武，遂相亲附。数年归家。及闻光武安集
河北，即杖策北渡，追及于邺，光武见之甚欢。赤眉西
入关，更始将王匡等莫能当。光武欲乘衅并关中，以
禹沈深有大度，授以西讨之略，乃拜为前将军。建武
元年，禹入河东，破樊参、王匡、成丹、刘均等，遂渡汾阴”
河，入夏阳，降者日以千数，众号百万，名震关西。二年，
拜右将军。十三年，天下平定，封为高密侯。永平元年
薨，谥曰“元侯。”